**Robert Kousal** (s. 7. lokakuuta 1990 Vyškov, Tšekkoslovakia) on tšekkiläinen jääkiekkoilija, joka pelaa Tšekin Extraligan HC Pardubice:ssä. Hän on pelipaikaltaan vasen laitahyökkääjä, mutta Kousal osaa pelata myös keskellä.

Ura
---

### Seuraura

Kousal on HC Pardubicen kasvatti. Hän oli kaudella 2007–2008 Tšekin A-nuorten Extraliga juniorůn pudotuspeleissä joukkueensa paras pistemies Lukáš Radilin kanssa tehoilla 3+4=7. Kousal debytoi samalla kaudella myös Pardubicen miesten Extraliga-joukkueessa, jossa hän pelasi kaksi playout-ottelua ilman tehopisteitä. OHL-joukkue Oshawa Generals varasi Kousalin 34. pelaajana CHL:n varaustilaisuudessa 2008. Hän siirtyi joukkueeseen kaudeksi 2008–2009.

Kaudeksi 2009–2010 Kousal palasi kotimaahansa ja kasvattajaseuraansa HC Pardubiceen, jossa hän pelasi varsinaisen Extraligan tulokaskautensa tehden 30 runkosarjaottelussa tehot 3+2=5 ja 13 playoff-ottelussa kaksi syöttöpistettä. Kousal voitti kauden päätteeksi Tšekin-mestaruuden. Hän pelasi kauden aikana miesten pelejä myös viisi ottelua lainalla sarjatasoa alempana 1. česká hokejová ligan HC Chrudimissa. Kousal pelasi ison osan kaudestaan vielä myös Pardubicen A-nuorissa, joiden sisäisen tehotilaston hän voitti lukemalla +18. Kaudella 2010–2011 Kousal teki Extraligan runkosarjassa kuusi tehopistettä. Hän voitti kauden päätteeksi pronssia. Kousal sai miesten pelejä tililleen 1. ligassa yhteensä 21 ottelun verran HC Chrudimissa ja HC Vrchlabíssä.

Kousal teki kaudella 2011–2012 Extraligan yhden kauden piste-ennätyksensä tehoilla 14+14=28. Hän voitti kauden päätteeksi Tšekin-mestaruuden. Kesken kauden 2013–2014, joulukuussa 2013 Kousal siirtyi kevääseen 2015 asti ulottuvalla sopimuksella Pardubicestä KHL-joukkue Vitjaz Podolskiin. Kaudeksi 2015–2016 hän siirtyi jatkamaan KHL-uraansa vuoden mittaisella sopimuksella Metallurg Novokuznetskiin. Kousal jakoi tehoilla 9+18=27 joukkueen sisäisen pistepörssin voiton Kirill Kaprizovin kanssa.

Kaudeksi 2016–2017 Kousal siirtyi kaksivuotisella sopimuksella Sveitsin National League A:ssa pelaavan HC Davosin riveihin. Kaudella 2017–2018 hän jakoi Sveitsin Cupin pistepörssin voiton joukkuetoverinsa Marc Wieserin ja Rapperswil-Jona Lakersin Michael Hüglin kanssa. Kousal edusti Davosia molempina kausinaan myös seuran perinteisesti isännöimässä Spengler Cupissa. Marraskuussa 2017 jo farmiliiga VHL:ään pelaamaan siirtynyt Metallurg Novokuznetsk kauppasi hänen pelaajaoikeutensa Lokomotiv Jaroslavliin vaihdossa Roman Krikunenkoon. Seurat kuitenkin kauppasivat samat pelaajat uudelleen kesäkuussa 2018, jolloin Kousalin pelaajaoikeudet siirtyivät Metallurgin VHL-joukkueelle.

Kousal siirtyi kaudeksi 2018–2019 vuoden mittaisella sopimuksella Ruotsin SHL-liigan Brynäs IF:ään.

### Maajoukkueura

Kousal edusti Tšekkiä MM-kilpailuissa vuosina 2016 ja 2018. Yhteensä hän on pelannut 49 A-maaottelua tehopistein 9+8=17. Kousal sai tililleen ensimmäisen A-maaottelunsa Karjala-turnauksessa 9. marraskuuta 2013 Helsingin Hartwall Areenalla turnauksen isäntäjoukkue Suomea vastaan. Hänet merkittiin kuitenkin Tšekin extrahyökkääjäksi, eikä Kousal saanut peliaikaa. Ensimmäiset jääaikansa A-maajoukkueessa Kousal sai seuraavassa ottelussa 10. marraskuuta 2013 Venäjää vastaan, jolloin hän pelasi joukkueensa nelosketjun oikeassa laidassa Jan Buchtelen ja Lukáš Kašparin vierellä. Kousal sai ottelussa yhden kahden minuutin jäähyn kampituksesta. Ensimmäisen A-maajoukkuemaalinsa hän teki Channel One Cupissa 21. joulukuuta 2013 Venäjän Sotšissa Ruotsia vastaan.

Kousal pelasi myös alle 20-vuotiaiden MM-kilpailuissa vuonna 2010, jolloin hän oli kuudella syöttöpisteellään Tšekin paras syöttäjä Andrej Nestrašilin kanssa sekä jakoi joukkueen sisäisen tehotilaston voiton Michal Poletínin ja Tomáš Doležalin kanssa lukemalla +1. Kousal pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti kultaa ja oli nostamassa Tšekkiä vuoden tauon jälkeen takaisin pääsarjatasolle. Kousal voitti myös turnauksen jäähypörssin 31 minuutillaan.

Kousal pelasi myös alle 18-vuotiaiden Ivan Hlinkan muistoturnauksessa vuonna 2007. Yhteensä hän on pelannut 12 nuorten ja 34 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | HC Pardubice | Tšekki U20 | 28 | 5 | 5 | 10 | 20 | – | – | – | – | – |
| 2007–2008 | HC Pardubice | Tšekki U20 | 43 | 14 | 21 | 35 | 100 | 6 | 3 | 4 | 7 | 18 | U18d1 | 5 | 1 | 4 | 5 | 31 |
| 2008–2009 | Oshawa Generals | OHL | 62 | 8 | 14 | 22 | 41 | – | – | – | – | – |
| 2009–2010 | HC Pardubice | Tšekki U20 | 19 | 11 | 16 | 27 | 34 | – | – | – | – | – | JMM | 6 | 2 | 6 | 8 | 2 |
|  | HC Pardubice | ČEL | 30 | 3 | 2 | 5 | 6 | 13 | 0 | 2 | 2 | 6 |
|  | HC Chrudim | Tšekki I | 4 | 1 | 4 | 5 | 0 | – | – | – | – | – |
| 2010–2011 | HC Pardubice | Tšekki U20 | 14 | 10 | 9 | 19 | 24 | – | – | – | – | – |
|  | HC Pardubice | ČEL | 35 | 1 | 5 | 6 | 14 | 8 | 0 | 0 | 0 | 6 |
|  | HC Chrudim | Tšekki I | 13 | 4 | 2 | 6 | 28 | – | – | – | – | – |
|  | HC Vrchlabí | Tšekki I | 2 | 1 | 2 | 3 | 0 | 6 | 3 | 1 | 4 | 2 |
| 2011–2012 | HC Pardubice | ČEL | 52 | 14 | 14 | 28 | 32 | 19 | 0 | 7 | 7 | 6 |
| 2012–2013 | HC Pardubice | ČEL | 51 | 10 | 17 | 27 | 56 | 5 | 1 | 0 | 1 | 6 |
| 2013–2014 | HC Pardubice | ČEL | 32 | 11 | 11 | 22 | 66 | – | – | – | – | – |
|  | Vitjaz Podolsk | KHL | 16 | 1 | 2 | 3 | 10 | – | – | – | – | – |
| 2014–2015 | Vitjaz Podolsk | KHL | 52 | 9 | 10 | 19 | 48 | – | – | – | – | – |
| 2015–2016 | Metallurg Novokuznetsk | KHL | 55 | 9 | 18 | 27 | 38 | – | – | – | – | – | MM | 8 | 2 | 1 | 3 | 6 |
| 2016–2017 | HC Davos | NLA | 47 | 14 | 16 | 30 | 24 | 10 | 1 | 4 | 5 | 10 |
| 2017–2018 | HC Davos | NLA | 37 | 7 | 19 | 26 | 40 | 5 | 1 | 2 | 3 | 0 | MM | 6 | 0 | 0 | 0 | 4 |
| 2018–2019 | Brynäs IF | SHL | 40 | 9 | 6 | 15 | 24 | – | – | – | – | – |
| 2019–2020 | HC Pardubice | ČEL | 43 | 10 | 23 | 33 | 34 | – | – | – | – | – |
| 6 kautta | yhteensä | ČEL | 244 | 49 | 72 | 121 | 208 | 45 | 1 | 9 | 10 | 24 |
| 3 kautta | yhteensä | KHL | 123 | 19 | 30 | 49 | 96 | – | – | – | – | – |
| 2 kautta | yhteensä | NLA | 84 | 21 | 35 | 56 | 64 | 15 | 2 | 6 | 8 | 10 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Robert Kousal**.
* Robert Kousal The Internet Hockey Databasessa (englanniksi)
* Robert Kousal Eurohockey-sivustolla (englanniksi)
* Robert Kousal *Elite Prospects*. Everysport Media Group AB.  (englanniksi)

### Viitteet

1. ↑  Robert Kousal The Internet Hockey Databasessa (englanniksi)
2. 1 2 3 4 5 6 7 8  Robert Kousal *Elite Prospects*. Everysport Media Group AB.  (englanniksi)
3. ↑  KHL-seura värväsi Tshekin maajoukkuehyökkääjän *suomikiekko.com*.  26.12.2013. Nordic Sport Media. Viitattu 3.7.2018.
4. ↑  «Металлург» заключил контракт с Робертом Коусалом *metallurg-nk.ru*.  31.5.2015. НХК «Металлург». Viitattu 3.7.2018. (venäjäksi)
5. ↑  HCD verpflichtet Robert Kousal *hcd.ch*.  10.6.2016. Hockey Club Davos AG.  Arkistoitu 3.7.2018. Viitattu 3.7.2018. (saksaksi)
6. ↑  Изменения в составах команд 18-20 ноября *khl.ru*.  20.11.2017. КХЛ.  Arkistoitu 3.7.2018. Viitattu 3.7.2018. (venäjäksi)
7. ↑  Йокерит подписал Маннинена *khl.ru*.  20.6.2018. КХЛ. Viitattu 3.7.2018. (venäjäksi)
8. ↑  Lith, Elin: Brynäs IF värvar den tjeckiske landslagscentern Robert Kousal *brynas.se*.  3.7.2018. Brynäs AB. Viitattu 3.7.2018. (ruotsiksi)
9. ↑  Finland - Czech Republic (Line Up) *stats.swehockey.se*.  9.11.2013. Svenska Ishockeyförbundet. Viitattu 3.7.2018. (englanniksi)
10. ↑  Czech Republic - Russa (Line Up) *stats.swehockey.se*.  10.11.2013. Svenska Ishockeyförbundet. Viitattu 3.7.2018. (englanniksi)
11. ↑  Czech Republic - Russa (Actions) *stats.swehockey.se*.  10.11.2013. Svenska Ishockeyförbundet. Viitattu 3.7.2018. (englanniksi)
12. ↑  CZE - SWE (2-1) *stats.swehockey.se*.  21.12.2013. Svenska Ishockeyförbundet. Viitattu 3.7.2018. (englanniksi)

Tšekin joukkue – Jääkiekon MM-kilpailut 2018
3 Gudas (**A**) |
8 Šulák |
9 Sklenička |
10 Červenka (**C**) |
11 Nestrašil  |
12 Faksa |
14 Plekanec (**A**) |
17 Hronek |
18 Kubalík |
23 Jaškin |
26 Řepík |
30 Hrachovina |
33 Francouz |
36 Krejčík |
39 Rittich |
46 Krejčí |
47 Jordán |
51 Horák |
60 Moravčík |
61 Polášek |
71 Hyka |
72 Chytil |
88 Pastrňák |
90 Kousal |
98 Nečas |
Valmentaja Josef Jandač